《念奴娇 其十七 六和》
宋代·刘克庄

轮云世故，千万态、过眼谁能殚纪。只履携归消许急，日暮行人纪邸。

麝以脐灾，绒为尾累，焚象都因齿。后之览者，亦将有感于此。

检点洛下同盟，萧疏甚，白发戴花人几。一觉齁齁，笑仆家越石，闻鸡而起。

颜发俱非，头皮犹在，胜捉来官里。俗间俚耳，未曾闻这腔子。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。